NIA ने 28 की लिस्ट तैयार की, पंजाब-राजस्थान के रहने वाले, टॉप पर गोल्डी बराड़
भारत के मोस्ट वांटेड गैंगस्टर विदेशों में छिपकर वारदातों को अंजाम दे रहे हैं। ये अपने गुर्गों से इंडिया में हत्या करने समेत फिरौती मांगने आदि जैसे काम करवा रहे हैं। अब इन सभी पर NIA (नेशनल इन्वेस्टिगेशन एजेंसी) ने शिकंजा कसना शुरू कर दिया है।
इंडिया के मोस्ट वांटेड गैंगस्टर विदेशों में छिपकर देश में वारदातों को अंजाम दिलवा रहे हैं। ये अपने गुर्गों से देश में मर्डर, फिरौती से लेकर आर्म्स स्मगलिंग का काम करवा रहे हैं। राष्ट्रीय जांच एजेंसी (NIA) ने ऐसे 28 गैंगस्टरों की लिस्ट तैयार की है। इसके मुताबिक सबसे ज्यादा 9 गैंगस्टर कनाडा और 5 अमेरिका में छिपे हुए हैं।
लिस्ट में सबसे टॉप पर पंजाबी गायक सिद्धू मूसेवाला मर्डर का मास्टरमाइंड लॉरेंस गैंग का गैंगस्टर गोल्डी बराड़ है। लिस्ट में शामिल गैंगस्टर पंजाब और राजस्थान के रहने वाले हैं, जो लॉरेंस और बबीहा गैंग से जुड़े हुए हैं। NIA के मुताबिक ये गैंगस्टर देश में क्राइम करने के बाद जाली पासपोर्ट बनवाकर विदेश भाग गए।
अमेरिका में ही छुपा गोल्डी बराड़
NIA के मुताबिक गोल्डी बराड़ अमेरिका में ही छुपा हुआ है। गोल्डी बराड़ का सीधा कनेक्शन बब्बर खालसा इंटरनेशनल (‌BKI) को ऑपरेट करने वाले लखबीर सिंह उर्फ लंडा से है। लंडा पर मोहाली और तरनतारन में रॉकेट प्रोपेल्ड ग्रेनेड (RPG ) अटैक कराने का आरोप है।
लिस्ट में लॉरेंस का भाई और भांजा भी
इस लिस्ट कुख्याता गैंगस्टर लॉरेंस का भाई अनमोल और भांजा सचिन थापन भी है। अनमोल अमेरिका और सचिन थापन अजरबैजान में छिपा हुआ है। बताया जा रहा कि अमेरिका में छिपा बैठा अनमोल भारत में अपने गुर्गों से वसूली करवा रहा है। वह ज्यादातर क्रिमिनल कॉन्सपिरेसी बनाने, फिल्म स्टार, सिंगर्स और बिजनेसमैन को टारगेट करता है। उस पर भी पाकिस्तान में लिंक होने के आरोप हैं। कुछ दिन पहले अनमोल को दुबई और सचिन को अजरबैजान में डिटेन की खबर सामने आई थी।
बंबीहा गैंग चला रहा लक्की पटियाल भी 
NIA की लिस्ट में बंबीहा गैंग चला रहा लक्की पटियाल भी शामिल है, जो आर्मेनिया में बैठा हुआ है। कुख्यात शार्पशूटर दविंदर बंबीहा के एनकाउंटर के बाद लक्की पटियाल और सुखप्रीत बुड्‌ढा इस गैंग को चला रहे हैं। सुखप्रीत बुड्‌ढा इस वक्त जेल में है।
रिंदा के नाम ने चौंकाया
इस लिस्ट में पाकिस्तान में बैठे आतंकी हरविंदर रिंदा का नाम चौंकाने वाला है। कुछ समय पहले हरविंदर रिंदा की मौत की खबरें सामने आई थी। उस वक्त उसकी मौत के पीछे 3 थ्योरीज सामने आई थी। इनमें कहा गया कि रिंदा की मौत बीमारी, नशे की ओवरडोज और गैंग्स राइवलरी के चलते हत्या की गई है। हालांकि अधिकारिक तौर पर किसी ने इसकी पुष्टि नहीं की।
गोल्डी बराड़ पर घिर चुके पंजाब CM
मूसेवाला मर्डर के मास्टरमाइंड गोल्डी बराड़ पर पंजाब के CM भगवंत मान घिर चुके हैं। असल में खबरें सामने आई थी कि गोल्डी बराड़ को अमेरिका में डिटेन कर लिया गया है। उसके कनाडा से अमेरिका के कैलिफॉर्निया में भागने का दावा किया गया था। उसके डिटेन की खबर की पुष्टि पंजाब के CM ने भी की थी, हालांकि पंजाब के DGP गौरव यादव ने इस पर कभी सीधा जवाब नहीं दिया।
गैंगस्टरों को ऐसे ला सकते इंडिया
इन गैंगस्टरों को इंडिया दूसरे देशों के साथ प्रत्यर्पण संधि होने पर लाया जा सकता है। 14 देशों में ये 28 गैंगस्टर छिपे हैं, जिनमें से 2 पाकिस्तान और आर्मेनिया देशों के साथ संधि नहीं है। जबकि बाकी 12 देशों अमेरिका, कनाडा, UAE, यूरोप, अजरबैजान, मलेशिया, ब्राजील, इंडोनेशिया, फिलीपींस, जर्मनी, ऑस्ट्रेलिया, हांगकांग के साथ संधि है। ऐसे में 12 देशों से गैंगस्टरों को ला सकते हैं।  
इन केसों में संधि के तहत वापस लाए जा सकते अपराधी
मर्डर, आर्थिक अपराध, आपराधिक साजिश, धोखाधड़ी, रंगदारी, आतंकी घटनाएं, भारत के खिलाफ युद्ध छेड़ने के मामले जैसे संगीन अपराध में अपराधियों को भारत लाया जा सकता है। क्योंकि यह वह अपराध हैं जो प्रत्यर्पण संधि वाले देशों में भी अपराध श्रेणी में गिने जाते हैं। इस कारण इन अपराधियों को ये देश शरण देने की बजाए कानूनी तौर पर संधियुक्त देश की गिरफ्त में दे देते हैं। ये वह भगोड़े होते है जो बड़े अपराध करके भागे होते हैं।
इन कारणों से लग सकती रोक
वहीं यदि किसी मामले में अपराधी के प्रत्यर्पण का अनुरोध किया गया है और वह अनुरोधित देश में अपराध नहीं है तो राज्य प्रत्यर्पण से इनकार कर सकता है। अधिकांश देश राजनीतिक अपराधी संदिग्धों के प्रत्यर्पण संधि से इनकार करते हैं। इसमें आतंकवादी अपराध और हिंसक अपराध शामिल नहीं होते। वहीं अगर अपराधी को फांसी या अनुरोध करने वाले देश में यातना मिलने की संभावना है तो वह देश प्रत्यर्पण से इनकार कर सकता है।
क्या है प्रत्यर्पण संधि
विदेशों में वांछित अपराधियों की जानकारी देश से अथवा इंटरपोल के माध्यम से प्राप्त होती है। जिसके बाद सीबीआई की इंटरपोल विंग संबंधित पुलिस विभागों को सूचना देती है। इसकी जानकारी आप्रवासी अधिकारियों को भी दी जाती है। फिर 1962 एक्ट के तहत कार्रवाई की जा सकती है। देश की जिन अन्य देशों से संधि होती है वहां से भगोड़े अपराधियों को अदालत में ट्रायल के लिए लाया जा सकता है।
सभी 28 गैंगस्टरों की लिस्ट:-
